Kragnetwerk dié week onder drukArgieffoto (Foto: baptisteh, Pixabay) Die kragvoorsiener het gesê beplande instandhouding moet by die Cahora Bassa-hidrokragaanleg en die Hidroelectrica de Cahora Bassa (HCB) in Mosambiek gedoen word. Suid-Afrika sal dus slegs 650 MW krag daagliks vanaf Cahora Bassa invoer in plaas van die 1 500 MW per dag wat gewoonlik ontvang word. Die instandhoudingswerk sal na verwagting teen Sondag voltooi wees en die aanleg sal vanaf Maandag weer ten volle krag voorsien. “Die kragstelsel sal onder druk wees, veral gedurende die weeksaand-spitstye van Dinsdag 15 September tot Vrydag 18 September. Eskom sal sy noodreserwes gebruik om die tekort aan te vul,” het Eskom gesê. Die kragvoorsiener het gesê tans word geen beurtkrag vir die week voorsien nie.